Studentebetogings is ŉ aanval op die samelewing, sê Ramaphosa - Maroela Media
Adjunkpresident Cyril Ramaphosa. Foto: Siyabulela Duda, departement van kommunikasie
Hy het tydens Erfenisdagvieringe in Galeshewe in Kimberley in die Noord-Kaap gesê dié dag moet dien as ŉ herinnering dat opleiding Afrika se trotse erfenis is en dat dit die magtigste bate is in die hande van mense wat hul waardigheid wil herstel.
“Ons moet die geleentheid om te leer koester, en ons moet opleidingsinstrumente jaloers bewaak. Om boeke, skole en lesinglokale af te brand, is ŉ aanval op die fondamente van ons samelewing,” het hy gesê. “Hierdie optrede is asof mens spoeg op die grafte van diegene wat die samelewings van Zimbabwe, Mapungubwe en Timbuktu gebou het. Ons moet hierdie optrede en gedrag veroordeel.”
Ramaphosa het gesê Suid-Afrika sal slegs maatskaplike kohesie en vooruitgang behaal wanneer die vrug van demokrasie gelyk gedeel word met diegene wat in ŉ kringloop van armoede vasgevang is. “Maatskaplike kohesie sal bereik word wanneer mense se woorde en gedrag nie meer diegene, wat nie dieselfde velkleur of haartekstuur as hulle het nie, beledig of afkraak nie.
“As ons weier om ŉ toevlug te wees vir diegene wat haatspraak lewer teen kwesbare gemeenskappe, sal ons kan sê ons maak vordering om ŉ samelewing te bou wat vry is van die kettings van vooroordeel. In hierdie Suid-Afrika van ons drome, kan seksisme, stamgebondenheid en rasse-vooroordeel nie geduld word nie.”
Ramaphosa het gesê Erfenisdag bied die geleentheid om na te dink oor ons geskiedenis en ons kulturele erfenis, ons gebruike en ons tale. “Dit dwing ons om aandag te skenk aan die waardes waarop ons ŉ verenigde en vooruitstrewende nasie wil bou. Dit herinner ons dat ons almal Afrikane is, nie net individue en groepe wat bloot dieselfde geografiese ruimte deel nie. Dit moet ons ook daaraan herinner dat ons onverpoosd moet werk om ŉ gedeelde toekoms te bou op gelykheid, deernis en maatskaplike geregtigheid.
“Ons mag nie stilbly oor geweld teen vroue, kinders, bejaardes en persone wat kwesbaar is nie. Wanneer ons – swart en wit – saam daarna streef om ŉ nuwe verenigde samelewing in die gees van ubuntu te bou, moet dit duidelik wees in alles wat ons doen. Ubuntu leer ons dat ons slegs ons eie menslikheid verklaar wanneer ons die menslikheid van ander erken. Ons ekonomiese herlewing sal gewortel wees in ŉ kulturele revolusie wat die waardes van vriendelikheid, vrygewigheid, onselfsugtigheid, en grootmoedigheid hernu.”
Ook korupsie en Motsoeneng by die SABC.
Attie Dippenaar · 3 jare gelede
Studente betoog die tyd elke jaar, om nie eksamen teskryf. Hul eie prestasies is brandstigting en skade aan geboue. Na vier jaar op universiteit kan die studente nie ordentlike werk doen.
My opinie · 3 jare gelede
Die anc is verabtwoordelik vir hierdie chaos. Húlle het beloftes gemaak wat nie gerealiseer het nie. Húlle spreek nie geweld aan nie. Húlle ontneem ouers en onderrig instansies die outoriteit om kinders te dissiplineer….en dan sit hul agteroor, speel onskuldig en “veroordeel” dít wat juis deur hul veroorsaak word.
100 % korrek gestel en dit is die wit en bruin studente wat te na gekom word en niemand wil die feite soos dit is weergee nie.
Klomp mooi woorde en frases wat niks beteken en ver van die werklikheid is
Mnr Ramaphosa, was dit nie jou “struggle organisation” wat gesê het “Liberation before Education” nie? Hoekom is dit nie nou meer aanvaarbaar nie? Dis dan wat julle wou gehad het? Uneducated liberated masses….? Nou’s dit skielik nie meer goed nie? Wat het verkeerd gegaan?
Martin · 3 jare gelede
P resies Johan, hulle werk dan al van 1976 hieraan. Toe was dit in die haak om skole af tebrand en ‘n Regering omver te werp. Dit is nou wat ek noem deursetting vermoe. Mooi so ANC.
Garath · 3 jare gelede
In die apartheidsjare moes almal vir hulle studies betaal, behalwe as jy gelukkig was om ‘n beurs te ontvang. As jy uit ‘n arm huis kom, soos ek, was UNISA jou voorland met langafstand onderrig. Geen internet daardie tyd. EN NIEMAND HET EEN KLIP OF EEN PETROL BOM GEGOOI NIE.
Rampie probeer vure doodslaan en op ‘n subtiele manier die blaam verskuif. Meeste van ons het nie nodig gehad om te leer om te verstaan dat die huidige regering besig is om te tuimel nie. Hulle kan my laat weet as daar iets is wat ek kan doen om te help om hulle te sink. Ek help graag en verniet.
abba · 3 jare gelede
Kom hy dit nou eers agter en hopeloos te laat ook.
Mnr die adjunkpresident, Vrydag met jou toespraak by die Universiteit van Venda, het jy hulle aangemoedig dat hulle hul struggle vorentoe neem, met dit wat nie vir hulle aanvaarbaar is nie, hulle gaan die nuwe leiers van die land wees, hulle moet die land hervorm soos hulle dit wil beleef. Jy het beduie die studente moet die pad oop kalwe vir die volgende geslag, die rewolusie weer aan die brand steek, om hul doelitte te bereik. Ook het jy vir hulle gesê hul roep om vrye onderrig, weergalm in die gange van mag, hulle word gehoor.
Lyk my hy is nog dommer as No 1
Hy mag nou dom wees, maar by Kodesa was hy baie slim en het vir Roelf Meyer en Leon Wessels lekker ore aangesit wat uitgeloop het op vandag se gemors
Vat nie baie om slimmer as Roelfie en Leon te wees nie.
Net soos zuma ook….HALLOOO !
Bessie Buyd · 3 jare gelede
Houop praat en tree op. Hierdie studente weet hul kom weg met moord en gaan nog swakker leiers wees as Ramaphosa en kie.
Netta · 3 jare gelede
Die opstande en anargie steek my dwars in die krop. As hierdie studente in opstand kom teen finansiële verkwisting en korrupsie deur die staat, kan ek hulle frustrasie verstaan, maar nie hoe hulle dit hanteer nie. Jaag die ANC weg, nie die instansies waar jy jouself kan verbeter om ‘n toekoms vir jou en jou mense te verseker nie.
Hulle wil eenvoudig nie werk nie en hoekom studeer hulle kyk op na hulle leiers wat lekker korrupsie pleeg en geld maak sonder om te werk voeer het die anc dieselfde gedoen
Faan · 3 jare gelede
LW. Timbuktu, Groot Zimbabwe en Mapungubwe is nie deur “koloniste” vernietig nie.